IZVJEŠĆE O REALIZACIJI PROGRAMA GRADNJE OBJEKATA  I UREĐAJA  KOMUNALNE INFRASTRUKTURE  OPĆINE BLATO 
za razdoblje od 01. siječnja do 30. lipnja  2026.  godine  
UVOD


Izvješće obuhvaća sve realizirane investicije Općine Blato u razdoblju od 01. siječnja do 30. lipnja  2026. godine.


U izvješću navodimo investicije koje su se financirale sredstvima Državnog proračuna, Županijskog proračuna i pravnih osoba u vlasništvu županije i iz Proračuna Općine Blato i njenih pravnih osoba ili zajedničkim ulaganjem gore navedenih subjekata.

1.  Odvodnja oborinske vode iz centra Blata

U prvih 6 mjeseci proveden je postupak javne nabave za izvođača radova i postupci nabave za stručni nadzor i koordinatora zaštite na radu. Potpisan je ugovor sa izvođačem radova tvrtkom Griža d.o.o. dana 18. svibnja 2026. godine ukupne vrijednosti 379.044,30 eura bez PDV-a, odnosno 473.805,38 eura, a rok za izvođenje radova je 12 mjeseci.
U ovoj godini Ministarstvo regionalnog razvoja i fondova Europske unije financirati će ovaj projekt sa iznosom od 100.000,00 eura, te Hrvatske vode sa iznosom od 100.000,00 eura.


U proteklom razdoblju utrošeno je 121,51 eura za usluge koordinatora.
       


2. Imovinsko pravni poslovi ceste Blato – Gršćica

 U proteklom razdoblju nije bilo izdvajanja za ovu investiciju.

3.  Investicije vodoopskrbe i fekalne odvodnje Općine Blato 
 


Investicije vodoopskrbe i fekalne odvodnje Općine Blato obuhvaćaju slijedeće investicije:

- Izgradnja kanalizacijskog sustava Općine Blato

- Vodoopskrba Potirne

- Sanacija gubitaka na vodoopskrbnoj mreži

- Projektna dokumentacija za umrežavanje 3 nove bušotine – izvorišta pitke vode

- Izgradnja precrpne stanice Trstenik.


Navedene investicije provodi i realizira Vodovod Blato d.o.o., a Općina Blato  sudjeluje u financiranju. 


Temeljem Zakona o financiranju vodnog gospodarstva navedene investicije financirati će se naknadom za razvoj, koja je direktan  prihod Vodovoda Blato d.o.o..  


U slijedećoj godini provodit će se prijava na natječaj Ministarstva zaštite okoliša i zelene tranzicije za financiranje kompletne aglomeracije Blato (preostali dio naselja Blato, sjeverna i južna obala Općine Blato).   

             4. Postavljanje rasvjetnih stupova – ekološka javna rasvjeta


Općina Blato realizirala je projekt zamjene javne rasvjete sa energetski učinkovitom javnom rasvjetom u naselju Blato prema ESCO modelu financiranja koji ne zahtjeva dodatna izdvajanja iz Proračuna Općine Blato, već se ESCO model financira iz ostvarenih ušteda električne energije.

Općina Blato je u prvoj polovici godine za ovu investiciju ukupno izdvojila 18.910,65 eura.
           5.  Elektrifikacija neelektrificiranih dijelova otoka Korčule


U projektu elektrifikacije neelektrificiranih dijelova otoka Korčule sudjeluju HEP, Općina Blato, Općina Vela Luka, Općina Smokvica i Grad Korčula. 


Cilj ovog projekta je elektrifikacija područja koja su bez električne energije, a u ovom postupku legalizacije na navedenim područjima su ozakonjeni brojni stambeni objekti koji sada traže priključak električne energije.


Obveza Općina bila bi rješavanje imovinsko pravnih poslova tj. uknjižba prometnica kojima bi prolazili navedeni kabeli električne energije.

             U proteklom razdoblju nije bilo izdvajanja za ovu investiciju. 
             6. Uređenje nerazvrstanih cesta i javnih površina na području Općine Blato

Općina Blato u slijedećoj će godini izdvojiti 30.000,00 eura za uređenje nerazvrstanih cesta i

javnih površina Općine Blato. 
             U prvoj polovici godine nije bilo izdvajanja za ovu investiciju.
7. Projekti na pomorskom dobru
         Temeljem Javnog poziva za sufinanciranje izgradnje, sanacije i rekonstrukcije pomorskog dobra u općoj upotrebi za 2026. godinu Ministarstvo mora, prometa i infrastrukture dodijelila je Općini Blato bespovratna sredstva u iznosu od 19.930,00 eura za projekt „Sanacija obalne šetnice i postavljanje zaštitne ograde na pomorskom dobru u Prigradici“, a isto putem javnih poziva Dubrovačko neretvanska županija dodijelila je Općini Blato 50.000,00 eura za uređenje pomorskog dobra.
Općina Blato je u prvoj polovici godine za ovu investiciju ukupno izdvojila 17.982,00 eura.
FINANCIRANJE PROGRAMA GRADNJE OBJEKATA I UREĐAJA KOMUNALNE INFRASTRUKTURE OPĆINE BLATO za razdoblje od 01. siječnja do 30. lipnja  2026. godini


Realizacija ovog Programa ovisi najvećim dijelom o mogućnostima ishođenja sredstava iz Državnog proračuna, te ćemo u financiranju kapitalnih ulaganja dati pregled po izvorima sredstava.

	R.br
	Naziv investicije
	Planirano za 2026.

                    
	Ostvareno od 01. 01. do 30. 06 2026.
	Izvori financiranja

	1.
	Odvodnja oborinske vode iz centra Blata
	100.000,00

371.875,00
	         121,51
	Opći prihodi i primici

Pomoći, Hrvatske vode

	2.
	Imov. prav. poslovi Rekonstrukcija ceste Blato – Gršćica
	10.000,00

	0,00
	Prihodi za posebne namjene, komunalni doprinos

	3.
	Investicije vodoopskrbe i fekalne odvodnje
	
	
	

	4.
	Postavljanje rasvjetnih stupova
	27.000,00
	        18.910,65
	Opći prihodi i primici

	5. 
	Elektrifikacija neelektrificiranih dijelova otoka Korčule
	5.000,00
	
	Prihodi za posebne namjene komunalni doprinos
	
	
	Prihodi za posebne namjene kom. dopr.

	6.
	Uređenje nerazvrstanih cesta i javnih površina na području Općine Blato
	30.000,00
	          0,00
	Prihodi za posebne namjene, naknada za legalizaciju

Prihodi za posebne namjene, komunalni doprinos

	7.
	Projekti na pomorskom dobru
	0,00
	17.982,00
	Pomoći

	
	UKUPNO
	         543.875,00       
	       37.014,16
	


